**சாகியுர் ரகுமான் லக்வி** (*Zakiur Rehman Lakhvi*) அல்லது **சாக்கி-உர்-ரஹ்மான் லகாவி**  (*Zaki-ur-Rehman Lakhavi*) (பிறப்பு ஏறத்தாழ 1960), லஷ்கர்-ஏ-தொய்பாவின் உயர் தலைவர்களில் ஒருவராவார். தற்போது அதன் காஷ்மீர் செயற்பாடுகளுக்கு தலைமைத் தளபதியாகவும் அதன் பொதுக்குழு உறுப்பினராகவும் பணியாற்றுகின்றார். இந்தியத் தேசியப் புலனாய்வு முகமையின் மிகவும் தேவைப்படுபவர் பட்டியலில் இடம் பெற்றுள்ளார்.

திசம்பர் 2008இல் 48 அகவையினராக கருதப்பட்ட லக்வி பாக்கித்தானின் பஞ்சாப் மாநிலத்தில் ஒக்காரா மாவட்டத்தில் பிறந்தவர். செச்சினியா, பொசுனியா எர்செகோவினா, ஈராக் மற்றும் தென்கிழக்காசியா பகுதிகளில் படைத்துறை நடவடிக்கைகளில் பங்கேற்றுள்ள லக்வியை பயிற்சி பெறும் இளைஞர்கள் *சாச்சூ*, மாமா, என்று அழைக்கின்றனர்.

1999இல் முரிடிகெயில் நடைபெற்ற மாநாட்டில் கார்கில் போருக்குப் பின்னரான தற்கொலைத் தாக்குதல்களை இவ்வாறு நியாயப்படுத்தினார்: "கார்கிலிலிருந்து பாக்கித்தான் விலகிக்கொண்ட பிறகும் வாசிங்டனில் நவாஸ்-கிளின்டன் கூட்டறிக்கைக்குப் பிறகும் தாழ்ந்திருந்த காசுமீர் மக்களின் மன உறுதியை வலுப்படுத்தவும் இவை மேற்கொள்ளப்பட்டன... கார்கில் வெற்றியைக் கொண்டாடிக் கொண்டிருந்த இந்தியாவிற்கு படிப்பினை புகட்ட இந்த தற்கொலைப்படைத் தாக்குதல்கள் துவக்கப்பட்டன``  தனது அடுத்த இலக்காக புது தில்லி இருக்கும் என்றார்.

2006இல் இலாசுக்கர் தொய்பா உறுப்பினர்களை தற்கொலை குண்டுவெடிப்புகளுக்கு பயில்விக்க வற்புறுத்தினார். மக்கள் நெரிசல் மிக்க இடங்களில் குண்டுவெடிப்புகளை நிகழ்த்த அறிவுறுத்தினார். 200 பேர்கள் உயிரிழக்கவும் 700 பேர்கள் காயமடைவும் காரணமான 2006 மும்பை தொடர்வண்டி குண்டுவெடிப்புகளுக்குத் தலைமையேற்ற அசம் சீமாவிற்கு மேற்பார்வையாளராக லக்வி இருந்ததாக இந்திய அதிகாரிகள் கருதுகின்றனர்.

2008ஆம் ஆண்டு மே மாதம் ஐக்கிய அமெரிக்க நிதித் துறை நான்கு லஷ்கர்-ஏ-தொய்பா தலைவர்களின் சொத்துக்களை முடக்கியது; இதில் சாக்கியுர் லக்வியின் சொத்துக்களும் அடக்கம்.

நவம்பர் 2008 மும்பை தாக்குதல்களில் பங்கேற்பு
--------------------------------------------

இலக்வியை 2008 ஆண்டு நடந்த மும்பை தாக்குதல்களை திட்டமிட்ட முதன்மையான நால்வரில் ஒருவராக திசம்பர் 3, 2008இல் இந்திய காவல் அதிகாரிகள் அறிவித்தனர். இந்தத் தாக்குதல்களை நடத்தியதற்காக அஜ்மல் கசாப் குடும்பத்திற்கு பாக்கித்தானி ரூபாய் 150,000 தருவதாக இலக்வி அறிவித்திருந்தார்.
திசம்பர் 7, 2008 அன்று பாக்கித்தானின் படைத்துறை பாக்கித்தானி காசுமீரின் முசாஃபராபாத் அருகே லஷ்கர்-ஏ-தொய்பா பயிற்சி முகாம் மீது நடத்திய தேடல் தாக்குதலின்போது சாகியுர் ரகுமான் லக்வியை கைது செய்தது. கைது செய்யப்பட்ட பன்னிருவரில் இவரும் ஒருவராக இருந்தார். இந்தக் கைதை உறுதி செய்த பாக்கித்தான் அரசு தனது எந்தவொரு குடிமகனையும் இந்தியாவிற்கு கையளிக்க மறுத்து விட்டது. தாக்குதலில் ஈடுபட்டதாக குற்றஞ்சாட்டப்படும் பாக்கித்தானிய குடிமக்கள் அந்நாட்டிலேயே குற்றவிசாரணைக்கு உட்படுத்தப்படுவர் என அரசுக் கூறியது.

பெப்ரவரி 12, 2009 அன்று பாக்கித்தான் பிரதமரின் உள்நாட்டு அறிவுரைஞர் ரகுமான் மாலிக் மும்பை தாக்குதல்களைத் திட்டமிட்ட முதன்மை சூத்திரதாரியாக லக்வி குற்றஞ்சாட்டப்பட்டு விசாரிக்கப்படுவதாக அறிவித்தார்.

மும்பை தாக்குதல்கள் நடந்து ஓராண்டு நிறைவிற்கு ஒருநாள் முன்பாக நவம்பர் 25, 2009இல் பாக்கித்தானின் தீவிரவாத தடுப்பு நீதிமன்றம் இலக்வியுடன் சேர்த்து ஏழு பேர் மீது மும்பை தாக்குதல்களை திட்டமிட்டதாகவும் இயக்கியதாகவும் முறையாக குற்றஞ் சாட்டியது.

திசம்பர் 18, 2014 அன்று பாக்கித்தானின் தீவிரவாத தடுப்பு நீதிமன்றம் ரூ. 500,000 பெறுமான உறுதித்தொகை ஆவணங்களுக்கு எதிராக பிணை வழங்கியது. ஆனால் இந்தப் பிணையை திசம்பர் 19, 2014இல் உயர்நீதிமன்றம் மறுத்தது. பாக்கித்தான் அரசு இலக்வி விடுவிக்கப்படவில்லை என்றும் சிறையிலேயே இருப்பதாகவும் உறுதி கூறியது. இந்த செயற்பாட்டை 'ஆக்கபூர்வ' செயற்பாடாக இந்திய அரசு ஏற்றது.
சனவரி 7, 2015இல் லக்வியின் பிணை உச்ச நீதிமன்றத்தால் மறுக்கப்பட்டது. உயர் நீதி மன்றத்திற்கு மாற்றப்பட்ட வழக்கில் பிணை மீண்டும் வழங்கப்பட்டது; ஆனால் வேறொரு ஆட்கடத்தல் வழக்கின் காரணமாக சிறையிலேயே இருக்க வேண்டியதாயிற்று.

பாக்கிஸ்தான் சிறையில் அடைக்கப்பட்டிருந்த இவர் 10 ஏப்ரல் 2015 அன்று இவ்வழக்கிலிருந்து விடுதலை செய்யப்பட்டார். இவரின் விடுதலையின் மூலம் இந்திய பாக்கிஸ்தான் உறவு பாதிக்கும் என இந்தியா தெரிவித்தது. மேலும் பிரான்சும் இவரின் விடுதலைக்கு எதிராக கருத்து தெரிவித்தது.

மேற்சான்றுகள்
-------------

1. ↑
2. ↑
3. ↑  "Terrorist Organization Member Profile: Zaki ur Rehman Lakhwi". National Consortium for the Study of Terrorism and Responses to Terrorism, University of Maryland. 2008-03-01. 2008-12-15 அன்று மூலம் பரணிடப்பட்டது. 2008-12-04 அன்று பார்க்கப்பட்டது.
4. 1 2 3 4  Buncombe, Andrew (2008-12-08). "'Uncle' named as Mumbai terror conspirator". *The Independent*.. பார்த்த நாள்: 2008-12-17.
5. 1 2  "US freezes assets of Lashkar leaders". The Economic Times. 2008-05-29.. பார்த்த நாள்: 2009-01-27.
6. ↑  "The Fidayen -- faithful to the death". Indian Express Newspapers (Bombay) Ltd.. 1999-11-12.. பார்த்த நாள்: 2009-01-27.
7. ↑  "Zaki-ur-Rehman Lakhvi, Ameer, Mujahideen-e-Lashker-e-Taiba". Archived from the original on 2000-01-26.. பார்த்த நாள்: 2009-01-27.
8. ↑  Rondeaux, Candace (2008-12-04). "Rice Increases Pressure on Pakistan". *Washington Post*.. பார்த்த நாள்: 2008-12-04.
9. ↑  Swami, Praveen (2008-12-01). "Pakistan now holds the key to probe: investigators". *The Hindu*. Archived from the original on 2008-12-01.. பார்த்த நாள்: 2008-12-01.
10. ↑  Singh, Harmeet Shah (2008-12-08). "Pakistan raids camp over Mumbai attacks". CNN.. பார்த்த நாள்: 2008-12-08.
11. ↑  Ahmad, Munir (2008-12-08). "Pakistan arrests suspected Mumbai plotter". AP.. பார்த்த நாள்: 2008-12-08.
12. ↑  "Pakistan snubs India over arrests". BBC News. 2008-12-09.. பார்த்த நாள்: 2008-12-09.
13. ↑  "Pakistan arrests Mumbai suspects". Al Jazeera. 2008-12-10.. பார்த்த நாள்: 2008-12-10.
14. ↑  Masood, Salman (2009-02-12). "Pakistan Announces Arrests for Mumbai Attacks". New York Times.. பார்த்த நாள்: 2009-02-12.
15. ↑  Haider, Kamran (2009-02-12). "Pakistan says it arrests Mumbai attack plotters". Reuters.. பார்த்த நாள்: 2009-02-12.
16. ↑  "Pak anti-terror court declares Lakhvi as 26/11 mastermind". Express India. 2009-11-25. Archived from the original on 2012-01-21.. பார்த்த நாள்: 2009-11-26.
17. ↑  "ATC approves bail of Zakiur Rehman Lakhvi in Mumbai attacks case". Dawn News. 2014-12-18.. பார்த்த நாள்: 2014-12-18.
18. ↑  "Government detains Zakiur rehman lakhvi under maintenance of public order". Express Tribune. 2014-12-19.. பார்த்த நாள்: 2014-12-19.
19. ↑  "Pakistan assures Lakhvi in jail". Zee news. 2014-12-21.. பார்த்த நாள்: 2014-12-21.
20. ↑  "Ajit Doval terms detention of Zaki-ur-Rehman Lakhvi as 'positive'". Zee news. 2014-12-20.. பார்த்த நாள்: 2014-12-20.
21. ↑  "26/11 mastermind Zakiur Rehman Lakhvi to remain in jail, Pakistan Supreme Court rejects bail order". Ibnlive. 2015-01-07.. பார்த்த நாள்: 2015-01-07.
22. ↑  "26/11 plotter Zaki-ur-Rehman Lakhvi to remain in jail". Times of India. 2015-01-07.. பார்த்த நாள்: 2015-01-07.
23. ↑  "Pak court grants bail to Mumbai terror attack accused Lakhvi". *Yahoo! News*. Yahoo India (Yahoo!). 9 January 2015.. பார்த்த நாள்: 11 January 2015.
24. ↑  "Pakistan court grants bail to 26/11 mastermind Zakiur Rehman Lakhvi but he may stay in jail". CNN IBN. Jan 9, 2015. Archived from the original on 12 ஜனவரி 2015.. பார்த்த நாள்: 9 January 2015.
25. ↑  "Lakhvi gets bail, again". Dawn, Pakistan.. பார்த்த நாள்: 9 January 2015.
26. ↑  "26/11 mastermind Zaki-ur-Rehman Lakhvi granted bail, but will remain in jail". Zee Media. January 10, 2015.. பார்த்த நாள்: 10 January 2015.
27. ↑  "Lakhvi, a free man for now". பாக்கிஸ்தானிலிருந்து இயங்கும் 'டான்' இணையத்தளம். 11 ஏப்ரல் 2015 அன்று பார்க்கப்பட்டது.
28. ↑  "லக்வி விடுதலையால் உறவு பாதிக்கும்: ராஜ்நாத் சிங்". தினமலர்' இணையத்தளம். 11 ஏப்ரல் 2015 அன்று பார்க்கப்பட்டது.
29. ↑  "லக்வி விவகாரத்தில் இந்தியாவுக்கு பிரான்ஸ் ஆதரவு". தினமலர்' இணையத்தளம். 11 ஏப்ரல் 2015 அன்று பார்க்கப்பட்டது.